হাতিকে গুলি করে হত্যা, পাশে কাঁদছে শাবক!
কক্সবাজারে একটি মা বন্যহাতিকে গুলি করে হত্যা করেছে দুর্বৃত্তরা। মা হাতির মৃত্যুর পর থেকে শাবকটি মায়ের মৃতদেহ পাহারা দিচ্ছে। তার চোখেমুখে অসহায়ত্বের ছাপ। চোখ বেয়ে পড়ছে পানি।







শনিবার বিকালে সদর উপজেলার ঈদগাঁর ইসলামাবাদ ইউনিয়নের ৯ নম্বর ওয়ার্ডের কাইস্যার ঘোনা এলাকায় এ মৃত হাতির সন্ধান পান রাবার বাগানের শ্রমিকরা।




রাত ১০টার দিকেও হাতি শাকবটিকে মায়ের লাশের পাশে দাঁড়িয়ে থাকতে দেখা গেছে। 
রাবার বাগানের শ্রমিকরা জানান, শনিবার সকাল থেকে মা হাতিটি অস্থির ছিল এবং বাচ্চা নিয়ে ছোটাছুটি করছিল। দুপুরের পর হাতিটিকে মৃত অবস্থায় পড়ে থাকতে দেখেন শ্রমিকরা। 
মৃত মায়ের পাশে এক বছর বয়সী হাতি শাবকটি বারবার শুয়ে পড়ছিল। এমনকি কান্নাও করছিল। মায়ের পাশে গিয়ে স্পর্শ করার দৃশ্য দেখে লোকজন আবেগাপ্লুত হয়ে পড়ে। এতে এলাকায় এক হৃদয় বিদারকদৃশ্যের অবতারণা হয়।
মা হাতিটির শরীরে বেশ কয়েকটি গুলির চিহ্ন ছিল। তাদের ধারণা, কে বা কারা কয়েকদিন আগে মা হাতিটিকে গুলি করেছিল। অসহ্য যন্ত্রণায় হাতিটির মৃত্যু হয়েছে।
এ ঘটনার দেখে রাবার শ্রমিকরা রাজঘাট বিট কর্মকর্তাকে জানালে বন বিভাগের কর্মকর্তারা ঘটনাস্থলে যান।
কক্সবাজারের বিভাগীয় বন কর্মকর্তা মো. তৌহিদুল ইসলাম জানান, ঘটনাস্থলে গিয়ে দেখি হাতি শাবকটি মায়ের পাশে দাঁড়িয়ে আছে। শাবকটি সেখান থেকে সরছিল না। 
তবে ময়নাতদন্তের জন্য এরইমধ্যে প্রাণীসম্পদ অধিদফতরের চিকিৎসকরা ঘটনাস্থল পরিদর্শন করেন। ময়নাতদন্ত রিপোর্ট হাতে পেলে মৃত্যুর কারণটি নিশ্চিত হওয়া যাবে।

কক্সবাজারে একটি মা বন্যহাতিকে গুলি করে হত্যা করেছে দুর্বৃত্তরা। মা হাতির মৃত্যুর পর থেকে শাবকটি মায়ের মৃতদেহ পাহারা দিচ্ছে। তার চোখেমুখে অসহায়ত্বের ছাপ। চোখ বেয়ে পড়ছে পানি।